GiliGold/VAD_KnessetCorpus huggingface dataset:
יונתן בצלאל:
 יש מוצרים שצריכים לרדת ויש מוצרים שאני באופן אישי וגם המשרד מאמינים שצריך להכניס
יונתן בצלאל:
     כמו שצחי אמר, נכון שהגישה של הכלכלנים והכלכלה הקלאסית היא כמובן לא להתערב בשוק או להתערב כמה שפחות, אבל ג'ון מיינרד קיינס, כלכלן בריטי ידוע, אמר שהכלכלה הקלאסית נכונה בטווח הארוך
יונתן בצלאל:
 בטווח הארוך כוחות השוק עושים את שלהם ואין צורך בהתערבות
יונתן בצלאל:
 אבל במדינת ישראל, משק קטן עם ריכוזיות כמעט בכל מוצר שבחנתי, כלומר, ספק אחד או שניים שמחזיקים מעל 50% מהשוק, בהחלט יש מקום להתערבות
יונתן בצלאל:
 בתוך חוק הפיקוח על מחירים לא חייבים תמיד לפעול בפיקוח קשיח של קביעת מחיר
יונתן בצלאל:
 אפשר גם לפעול בפיקוח רך של דיווחי רווחיות, שהחברות יודעות שיש מישהו שמפקח גם שם
מיקי לוי:
חה"כ פרידמן, המשק הישראלי בנוי כך שהגבולות חסומים
מיקי לוי:
 באירופה הגבולות פתוחים
מיקי לוי:
 יש לזה משמעות אדירה, גם בלעבור גבול וללכת לרופא שיניים
יסמין פרידמן:
בגלל זה צריך להשקיע בתוך המדינה
מיקי לוי:
 יש 10 יבואני ענק, ויש 10 שהם גדולים מאוד
מיקי לוי:
 במצב הקיים קשה מאוד לנהל תחרות, וקובעי המדיניות באשר הם חייבים לפתוח את התחום הזה
מיקי לוי:
 יש כל מיני דברים, היבואן אומר לספק שלו באירופה, אל תיתן לפרידמן מכיוון שאני לוקח ממך
מיקי לוי:
 יש הרבה בעיות
מטי צרפתי הרכבי:
יש פרוטקשן
יסמין פרידמן:
בתור יו"ר הוועדה, האם יש לנו איזשהו כלי או יכולת להשפיע על כך שבוועדת המחירים ישב מישהו ממשרד הבריאות או תזונאי? אולי יש לנו כוח כוועדה
מיקי לוי:
את פשוט חדרת לדבריי, וזו הבקשה השנייה שלי
מיקי לוי:
 הרבה פעמים אני מוצא את עצמי כמתאם, יו"ר הוועדה לביקורת המדינה יושב כמתאם ומכריח את המעורבים, ולא חשוב באיזה נושא, לשבת סביב שולחן עגול
מיקי לוי:
 הם לא יודעים איך עושים את זה
מיקי לוי:
 עשיתי את זה כשהייתי ממונה על רשות המסים, יחד עם המייצגים, עם לשכת עורכי-הדין, לשכת רואי החשבון, מול הרשות כדי להפסיק לריב ולהתווכח על כל דבר
מיקי לוי:
 כי טלפון ומיילים לא עובדים
מיקי לוי:
      מי כאן ממשרד האוצר? שלום
מיקי לוי:
 צריך להכין צוות עבודה, שולחן עגול
מיקי לוי:
 ביוני אנחנו בודקים מה התוצרים שלכם בנושא הפיקוח על המחירים ולאן התקדמנו
יסמין פרידמן:
למה עד יוני? אלוהים
מיקי לוי:
אי אפשר להמשיך ככה
יסמין פרידמן:
אבל למה עד יוני? לאזרחי ישראל אין את הזמן הזה
מיקי לוי:
אבל חה"כ פרידמן, רשות התחרות והגב' איימי לא יספיקו לעשות ולא יהיה דיווח על בג"ץ, ולא יהיה דיווח על הישיבה הזאת
מיקי לוי:
 אין עוד תקציב, וזה סיפור
מיקי לוי:
 לבוא לכאן וסתם לדבר, זה יהיה חבל
מיקי לוי:
 אני רוצה שאתם תעשו שולחן עגול, אנחנו נבדוק כמה פעמים התכנסתם
מיקי לוי:
 זה כולל אתכם, משרד הבריאות, משרד הכלכלה, משרד החקלאות – נו, תעשו איתי סיעור מוחות, מי עוד חסר? רשות התחרות, כמובן
מיקי לוי:
 שבו, אנשים, ותורידו את יוקר המחיה לאזרחי מדינת ישראל
מיקי לוי:
     איך אנחנו יכולים לבשר לאזרחי מדינת ישראל שהם משלמים 37% עד 51% יותר מכל מדינה באירופה? גם מהמדינות המתקדמות המערביות, לא מדינות נחשלות כלכלית
מיקי לוי:
 איך אני יכול להגיד להם את זה? איך מכאן תצא הקריאה הזאת, לכל אזרח שמשלם יותר במכולת ובסופר, ועוד מעט על החשמל ועוד מעט על המים, ועל הדלק
מיקי לוי:
     משרד האוצר, זה באחריותכם ובאחריות משרד הכלכלה להושיב את כולם לשולחן עגול, בבקשה
מיקי לוי:
 אתם תדונו בכל העניין, ואני מקווה שביוני יהיו תוצרים
מיקי לוי:
 אם תמצאו לנכון לזמן גם מישהו ממשרד מבקר המדינה, כי הם הזרוע הביצועית של הוועדה הזאת, אני אשמח
מיקי לוי:
     הבטחתם לי כאן כיף וחיים טובים, וכל יום קשה לי יותר ויותר
יונתן בצלאל:
זה מה שאני יכול לעדכן בתחום של הפיקוח על המחירים
יונתן בצלאל:
 במשרד הכלכלה יש עוד תחומים, ויש פה את אנואר שיכול לעדכן לגבי השאלה על חוק הייבוא
אנואר חילף:
אני אנואר חילף, הממונה על חוקיות הייבוא
אנואר חילף:
 אני לא שמעתי את השאלה
מיקי לוי:
תיכף נמצא את זה
מיקי לוי:
 רשות התחרות, בבקשה, ולאחר מכן משרד האוצר
איל שפירא:
בוקר טוב
איל שפירא:
 אני איל שפירא, מרשות התחרות
איל שפירא:
     קודם כול וכמו שציינו בדיון הקודם, רשות התחרות משקיעה בשנתיים האחרונות המון משאבים בתחום המזון
איל שפירא:
 כמו שאמר היו"ר קודם, הכשלים בשוק המזון דורשים מאמץ ממשלתי משותף, והדבר המרכזי שמקדם תחרות בכל שוק הוא הסרת חסמים
איל שפירא:
 לכן אנחנו משתפים פעולה עם משרדי הממשלה כדי לאתר את כל המקומות שבהם יש חסמים משמעותיים לתחרות, על-מנת לצמצם רגולציה, להפחית ולבטל מכסים, תקנים וכל חסם אחר
איל שפירא:
     הורדת מחירים משמעותית יכולה להגיע מכניסה של מותגים חדשים שיתחרו במותגים הקיימים, אבל הפתרון יבוא דרך פעולות רבות שיצמצמו את החסמים האלה
איל שפירא:
 בימים אלה, משרד הכלכלה מקדם בוועדת הכלכלה תיקון לפקודת הייבוא, שאמור להסיר חסמים ליבואנים רשמיים ומקבילים
איל שפירא:
 אנחנו כמובן מברכים על כך
איל שפירא:
 ובשלב הבא יקודם גם חוק שאמור לקדם את מה שנמכר באירופה ויכול להיכנס גם לישראל ללא קשיים של תקינה, וגם על זה אנחנו מברכים
איל שפירא:
 אני אומר את החוקים האלה כי הם דוגמאות לרפורמות שיובילו, בסופו של דבר, לשוק הפתוח שאנחנו רוצים לראות כאן
איל שפירא:
     לעומת זאת, כל מכס שמוטל על מצרך מסוים מעלה אוטומטית את הכדאיות לייבא את המצרך ומשפיע על המחירים של המוצרים המקומיים
איל שפירא:
 ולכן, הדרך לצמצם פערי מחירים בין ישראל למדינות אחרות עוברת, קודם כול, בהורדת חסמים ומכסים
איל שפירא:
     לגבי הפעולות שהן בסמכותה של רשות התחרות, כפי שציינתם, קיימנו כאן דיון במאי האחרון, ועו"ד יעל שיינין, היועצת המשפטית של רשות התחרות, הייתה כאן ופירטה את כל המהלכים שהרשות נקטה בהם עד מאי 2023
איל שפירא:
 אז אני לא אחזור על הכול, אבל אני אספר לוועדה מה הרשות עשתה בתקופה שמאז הדיון הקודם
איל שפירא:
     אומנם עברו רק שבעה חודשים, וכולנו יודעים שהם לא היו חודשים סטנדרטיים בדיוק, ועדיין רשות התחרות ביצעה עבודה רבה, ואני אפרט
איל שפירא:
     במסגרת החקירות הפליליות, כפי שביקשתם שאני אפרט – ביוני 2023 בוצעה השלמת חקירה, ואגב השלמת החקירה הזאת עלו חשדות כנגד חברות מזון נוספות ונפתחו תיקי חקירה כנגד חברות נוספות בחשד להפרות של חוק התחרות ושל חוק המזון
איל שפירא:
 באוגוסט 2023 יצאו מכתבי שימוע לפני החלטה על הגשת כתב אישום כנגד שטראוס וכנגד נושאי משרה בחברה
איל שפירא:
 במהלך שנת 2024 אנחנו מתכוונים להביא לכדי סיום את כל החקירות ואת כל ההחלטות אם לזמן חברות נוספות לשימוע לפני הגשת כתב אישום בכל הפרשות
מיקי לוי:
עד יוני תסיימו?
איל שפירא:
אני לא יודע אם עד יוני
איל שפירא:
 אני יכול להתחייב ל-2024
איל שפירא:
ביוני 2023 הממונה הודיעה על כוונתה להטיל עיצום כספי בגובה של 111 מיליון שקלים, בכפוף לשימוע, על שטראוס, עיצום בסך כ-1
איל שפירא:
5 מיליון שקלים על משק ויילר, ועיצומים על נושאי משרה בכירים בחברה
איל שפירא:
 ההפרה שם נוגעת להסכמות בין החברות שלפיהן ויילר לא תיכנס לתחום תחליפי החלב
איל שפירא:
     במסגרת האכיפה של חוק המזון, שגם עליה ביקשתם עדכון, אז כמו שהוצג פה בדיון הקודם, הרשות יצאה בבדיקה יזומה רוחבית של מערכות ההסכמים בין ספקים גדולים וקמעונאים גדולים, כדי לבחון אם הספקים עומדים בחוק הוראות המזון
איל שפירא:
     במסגרת הבדיקה הזאת אספנו אלפי ראיות
איל שפירא:
 זו בדיקה שלא נעשתה מאז שחוקק חוק המזון
איל שפירא:
 ככלל, מצאנו שהחברות עומדות בהוראות החוק
איל שפירא:
 יחד עם זאת, נמצאו מספר הפרות נקודתיות שלגביהן הממונה הגיעה להסכמות עם שבעה ספקים גדולים, שלפיהן הם ישלמו סך מצטבר של 23 מיליון שקלים לאוצר המדינה ויוותרו על הזכות שלהם לשימוע ומיצוי הליכים בערכאות
איל שפירא:
 ב-5 בספטמבר 2023 נשלחו לחברות הללו הודעות על כוונת חיוב
איל שפירא:
     לעומתן, חברת נטו שהפרה לכאורה את חוק המזון בכך שהתערבה בסידור מצרכים בשטחי מכירה שהוקצו לה אצל קמעונאי גדול, לא הגיעה להסכמות דומות עם ממונה והיא זומנה ביולי 2023 לשימוע טרם הטלת עיצום בסך כ-15 מיליון שקלים
איל שפירא:
 במאי אותה שנה, ב-2023, היא זומנה לשימוע טרם הטלת עיצום בסך כ-8
איל שפירא:
6 מיליון שקלים בגים אי מענה לדרישת נתונים שהוצעו לה במסגרת הבדיקה
איל שפירא:
 שני העיצומים הללו נמצאים עדיין בשימוע
איל שפירא:
     בנוסף, אני אספר על מחקר מקיף ביחס למחירי המזון והטואלטיקה שהרשות התחילה
איל שפירא:
 זה מחקר מקיף, במטרה להגיע להבנה טובה יותר של הסיבות למחירים הגבוהים בשוק הזה
איל שפירא:
 אנחנו רוצים להבין ממה מורכבים המחירים של  מוצרי המזון והטואלטיקה שנמכרים ברשתות השיווק, איזה חלק מתוכם הולך ליצרן, איזה חלק ליבואן, איזה חלק לקמעונאי, איזה חלק מהמחירים הוא בגלל עלויות, מהו בגלל רווחים גבוהים, והמטרה היא לבדוק את זה ביחס למספר רב של מוצרים, להגיע לתובנות יותר מושכלות ביחס לבעיות שגורמות למחירים הגבוהים
איל שפירא:
 אנחנו מקווים שהמחקר יסייע להחליט איזה צעדים נדרשים כדי להוריד מחירים
יסמין פרידמן:
אני בטוחה שנעשה מחקר כזה גם בשנים עברו
איל שפירא:
אז לא
יסמין פרידמן:
לא?! מאוד מפתיע
איל שפירא:
המחקר הזה כרגע בתחילתו
איל שפירא:
 הוא בשלב איסוף הנתונים
איל שפירא:
 ביקשנו כאן נתונים ברמה חסרת תקדים ויש למחקר הזה עוד דרך ארוכה
איל שפירא:
 הוא נעשה גם לבקשת ועדת סלבין, אבל זה מחקר חסר תקדים, הוא מחקר שלא נעשה ואנחנו נעדכן בהמשך שלו
איל שפירא:
 אבל כרגע הוא בתחילת דרכו
איל שפירא:
     עוד כמה דברים שאני כן אעדכן עליהם, כי גם דיברנו עליהם בפעם הקודמת
איל שפירא:
 סיימנו את ההכרזה על ויסוצקי כבעלת מונופולין
איל שפירא:
 התנגדנו ללא מעט מיזוגים בתחום המזון, וגם העברנו בחוק ההסדרים איסור על מיזוגים בתחום הזה
איל שפירא:
     ביקשתם עדכון בנושא חקיקה – סיימנו את החקיקה ביחס לייבוא המקביל וגם פרסמנו בספטמבר גילוי דעת מפורט בנושא
איל שפירא:
 העברנו גם חקיקה שאוסרת על ספק להתנות הנחה של מוצר אחד במוצר אחר, והיא נכנסת לתוקף ב-1 בפברואר, וגם כאן פרסמנו גילוי דעת מפורט
מיקי לוי:
מבורך
מטי צרפתי הרכבי:
אי אפשר למכור עוף בשקל?
איל שפירא:
עוף בשקל זה לא קשור
איל שפירא:
 אני מדבר על התניה של מוצר אחד במוצר אחר
איל שפירא:
 לא על מוצר ספציפי
מטי צרפתי הרכבי:
אבל גם עוף בשקל מתנה סכום קנייה
איל שפירא:
עוף בשקל זה ביחס למוצר אחד
איל שפירא:
 אני מדבר על התניה של מוצר א' במוצר ב' במתן הנחה של הספק לקמעונאי
מיקי לוי:
לקשור את הקמעונאי בכבלים, בקיצור
איל שפירא:
ודבר אחרון, העברנו תיקון לפטור סוג הפצה בלעדית שאוסר על ספקים בחו"ל למנוע ממפיצים בחו"ל לבצע ייבוא מקביל לישראל
איל שפירא:
 זהו
איל שפירא:
 תודה
צחי סעד:
הממונה על חוקיות הייבוא ששאל למה ביקשנו להתייחס – ביקשנו התייחסות לנושא של מזון רגיש
צחי סעד:
 אמרתם בדיון הקודם שאתם מקיימים בדיקה, גם בדיקת מחירים עם בנק ישראל
צחי סעד:
 אז נשמח לשמוע מה קורה עם הבדיקה הזאת
יסמין פרידמן:
מה זה מזון רגיש?
אנואר חילף:
בהמשך לבדיקה הקודמת שעשינו, שהראתה תוצאות חיוביות מאוד לגבי המזון הרגיל, משרד הבריאות קידם רפורמה מקיפה במזון רגיש, וכמו שאמרנו, נמשיך לבדוק אותה
יסמין פרידמן:
רגע, תסבירו מה זה מזון רגיש
אנואר חילף:
פנינה, את רוצה להסביר?
מיקי לוי:
 אני לא מוכן שהאחרים שהגיעו הנה לא ידברו אצלי
יסמין פרידמן:
מה זה מזון רגיש? מיקי, אתה יודע?
מיקי לוי:
 מי את, גברתי?
שני דור:
אני פנינה אורן שני דור, מנהלת שירות המזון הארצי ממשרד הבריאות
שני דור:
     אנחנו כאן כנציגים, הוזמנו לדיון על יוקר המחיה וזה דבר חשוב, אבל התכלית שלנו במשרד היא שמירה על בריאות הציבור לצד הסרת חסמים, ולאפשר מגוון של מזון - - -
יסמין פרידמן:
לא עובד לכם כל-כך טוב
יסמין פרידמן:
 סליחה
שני דור:
לא הכול תלוי במשרד הבריאות, אבל אנחנו כן נספר לך מה כן עשינו
שני דור:
     חוק המזון נכנס לתוקף ב-2015, והוא קבע בזמנו שיש שני סוגים של מזון – מזון רגיל שנכנס במסלול הצהרה, ומזון רגיש שבגלל הרגישות והסיכון הבריאותי שקיים בו, הוא עבר במסלול פרוצדורה של אישורים מוקדמים וכל משלוח של מזון רגיש היה נבדק בתחנות ההסגר
שני דור:
 מדובר על כ-80% שנכנס למדינת ישראל
יסמין פרידמן:
רגיש מבחינת מחלות וחיידקים, את מתכוונת?
שני דור:
רגיש מבחינת הסיכונים שגלומים בו, סיכונים כימיים ומיקרוביולוגיים
יסמין פרידמן:
אה, אז בהצלחה למשלוחים החיים
שני דור:
זה לא משלוחים חיים
שני דור:
 משלוחים חיים זה בעל-חיים
שני דור:
 זה עדיין לא מזון
יסמין פרידמן:
זה לא מזון רגיש?
מיקי לוי:
אבל לא בתוך זה
שני דור:
זה לא נכנס בתוך זה, וזה תחת אחריות של משרד החקלאות
יסמין פרידמן:
גם הם לא עושים כלום
שני דור:
ולכן, בעצם 80% מהמזון נכנס במסלול הצהרה, ו-20% הרגיש נבדק באופן קפדני
יסמין פרידמן:
הבנתי, תודה
יסמין פרידמן:
 תודה על ההסבר
מיקי לוי:
 תסיים, בבקשה
אנואר חילף:
בהמשך לרפורמה המקיפה של משרד הבריאות, התחלנו בדיקה
אנואר חילף:
 יש לנו כבר דוח ראשון
אנואר חילף:
 הוא כבר הועבר לאנשי מבקר המדינה, ודוח סופי בנושא השפעת הרפורמה שמראה סימנים חיוביים מאוד יצא בחודשיים הקרובים
מיקי לוי:
 אז בחודש יוני אתה תבוא ותפרט בפני הוועדה
מיקי לוי:
 אני אשמח לקבל את זה לפני כן ממשרד מבקר המדינה
מיקי לוי:
 לא יעזור, אנחנו שמנו לנו למטרה להגן על האזרח בוועדה הזאת
מיקי לוי:
 אי אפשר להמשיך כך
מיקי לוי:
 אתם פקטור מרכזי
עפר שלח:
אני עפרי אשל, נציגת ועדת המחירים במשרד האוצר
עפר שלח:
 בתחילה, אני רוצה לתת הקשר לגבי הכלי של פיקוח על מחירים
עפר שלח:
 זה מתחבר גם לדברים שצחי ויתר הדוברים כאן אמרו
עפר שלח:
     אני אתחיל דווקא בדוח של הבנק הבין-לאומי שצוטט גם באותו דוח של מבקר המדינה
עפר שלח:
 הכותרת של הדוח היא: כוונות טובות – תוצאות רעות
עפר שלח:
 אני חושבת שזו הנקודה המהותית שצריך להחזיק כל זמן שמדברים על הכלי הזה של פיקוח על מחירים ושוקלים להשתמש בו
עפר שלח:
 זה משקף גם את הדברים שהדהדו בדוח טרכטנברג, שבו נאמרו דברים שמתחברים לדברים שאתה אמרת, חה"כ לוי, שפיקוח על מחירים הוא כלי מוגבל
עפר שלח:
 הפתרון, בסופו של דבר, כמו שאמרת, טמון בשכלול השוק, בהסרת חסמים, בהגברת התחרות
עפר שלח:
     אנחנו במשרד האוצר מאמינים שאלה הכיוונים שאליהם צריכים ללכת
עפר שלח:
 שימוש בפיקוח על מחירים צריך להיעשות בזהירות יתירה, משום שכשהוא נעשה בצורה לא נכונה ובשוק תחרותי, בשוק שלא מתאים לכלי הזה, הוא עלול להביא לעיוותים חמורים, לעיוותים שבסופו של דבר פוגעים בצרכנים, פוגעים בציבור ויכולים להביא בדיוק לכוונות ההפוכות ממה שכיוונו אליהם
עפר שלח:
 ושוב, אני חוזרת על אותו משפט – הכוונות הן טובות והתוצאות הן רעות
עפר שלח:
     ולכן, לפי תפיסתנו המקצועית, שימוש בכלי הזה של פיקוח על מחירים בתור אמצעי להבטיח את בריאות הציבור או לספק איזשהו מוצר חיוני, הוא פרמטר לא מדויק שלא נכון לעשות בו שימוש מקצועי
עפר שלח:
 צריך לבחון כל ענף לפי המאפיינים התחרותיים שלו, ולפי זה לקבל הכרעה
עפר שלח:
 ברשותכם, אני אתן דוגמה קצרה
מיקי לוי:
הוועדה לא טוענת את זה
עפר שלח:
וטוב שכך
מיקי לוי:
היא לא טוענת לעשות פיקוח
מיקי לוי:
 יש לה טענות קשות אחרות שאנחנו מנהלים במשך 25, 30, 40 שנה מנהלים איזשהו מאבק בעניין הזה ולא מצליחים
מיקי לוי:
 לא מצליחים, וראה זה פלא, 37% עד 51%
מיקי לוי:
 זו התוצאה של המשוואה
מיקי לוי:
     השתתפתי בהרבה מאוד דיונים
מיקי לוי:
 אני כבר 11 שנים פה בבניין הזה
מיקי לוי:
 סתם טואלטיקה, משחת שיניים שאני לא רוצה להגיד את שמה, שהיבואן מוצא יבואן מקביל
מיקי לוי:
 מיליון שפופרות – הוא יכול באחת להוריד את המחירים לחצי, ולא מצליח להביא אותם לארץ
מיקי לוי:
 אני לא רוצה להגיד את שם משחת השיניים כדי לא לעשות לזה פרסומת
מיקי לוי:
 אנחנו לא מצליחים ואנחנו באותו צד
מיקי לוי:
 אנחנו רוצים את טובתו של האזרח, ולא מצליחים
עפר שלח:
אז אני כאן כנציגת ועדת המחירים, וחשוב לי להבהיר שפיקוח על מחירים לא מהווה פתרון קסם לבעיות הללו
מיקי לוי:
זה לא המפתח
מיקי לוי:
 המפתח זה להגיד שתקן של כיסא תינוקות שעבר באירופה, אני לא צריך להעביר אותו את אותם מדורי גיהינום פה
מיקי לוי:
 אני לא מדבר על מדינות המזרח
מיקי לוי:
 ואז המחיר שלו עולה פי שניים
מטי צרפתי הרכבי:
אבל מזון זה לא עוד commodity
מיקי לוי:
נכון, אבל לא יכול להיות שאת מביאה מזון גולמי והוא יעלה יותר מבאירופה, עם מוצרי המשנה שלו
מטי צרפתי הרכבי:
אם אדוני ייתן לי לדבר - - -
מיקי לוי:
בוודאי שאני אתן לך לדבר
עפר שלח:
אני רוצה להתייחס לנקודה שהועלתה פה על-ידי חה"כ פרידמן לגבי מחירי החמאה
עפר שלח:
 אני חושבת שזה דווקא מקרה בוחן טוב לתועלות שיכולות לנבוע כשמוציאים מוצר שמאפייני היסוד שלו לא מתאימים לפיקוח על מחירים כשמוציאים אותו מפיקוח על מחירים
עפר שלח:
 אני חושבת שחבריי כאן זוכרים – עד לפני כמה שנים היית יכול להיכנס לסופר והמדפים היו ריקים, לא הייתה חמאה בנמצא
קריאה:
בגלל שהם פחדו שאתם - - -
קריאה:
זו הטעיה
עפר שלח:
אני רק אסיים את דבריי, ברשותכם
עפר שלח:
 נעשתה פעילות נכונה מבחינה תחרותית, כמו שאתה מציין
עפר שלח:
 השוק נפתח לייבוא
עפר שלח:
 נכנסו מוצרי חמאה רבים
עפר שלח:
 לא רק החמאה הגנרית, הפשוטה והרגילה, אלא גם מנעד של מוצרי חמאה, חמאת פרימיום
עפר שלח:
 זה מה שמושך את המחירים כלפי מעלה, ומה שהוצג בדוח
עפר שלח:
 ולכן, כשמסתכלים על ההשפעות של ההוצאה מפיקוח, לטענתנו, לא נכון להסתכל מלמעלה על כלל מחירי החמאה, אלא צריך לבודד את מחירי הפשוטה, הגנרית, אותה חמאה שהייתה פיקוח עד שנת 2021
עפר שלח:
 ואם מסתכלים על המחירים האלה, מחירם כיום נמוך יותר מאשר אילו המוצר היה נשאר בפיקוח
מטי צרפתי הרכבי:
אני לא בטוחה
מטי צרפתי הרכבי:
 את זה את אומרת בביטחון מלא, ואולי נשאל אם הם בדקו
עפר שלח:
אני אומרת את זה מבדיקה שאנחנו ביצענו במשרד לפני כמה חודשים
עפר שלח:
 מחיר החמאה, אילו הוא היה בפיקוח, הוא היה גבוה יותר בכמה אגורות מאשר המחיר כיום
מיקי לוי:
אני לא מדבר על חמאת פרימיום
מיקי לוי:
 זה לא מעניין אותי
מיקי לוי:
 אני מדבר על אותם מוצרים לאזרחי מדינת ישראל ממעמד הביניים מינוס
מיקי לוי:
 גברתי מהאוצר, שמעתם את בקשתי את לשולחן עגול
מיקי לוי:
 תתאמו את העבודה ביניכם
מיקי לוי:
 אי אפשר, אנחנו נחנקים
מיקי לוי:
 גם אני שייך לאלה שכשלו
מיקי לוי:
 ישבתי בבניין שלכם שנתיים
מיקי לוי:
 גם אני נושא על כתפיי את אבן הריחיים הזאת של יוקר המחיה
מיקי לוי:
 התחלנו, ומה לעשות, פיטרו אותנו אחרי שנתיים
עפר שלח:
אני אעביר את זה לצוות הרלוונטי במשרד האוצר
מיקי לוי:
 לא להעביר
מיקי לוי:
 אתם תשבו בשולחן עגול, כי אם לא תשבו בשולחן עגול, אתם תבואו לכאן כל חודש לתת לי דיווח
מיקי לוי:
 אם אתם תעבירו, ומנכ"ל משרד האוצר יגיד, מה פתאום – זו הוועדה לביקורת המדינה, הוועדה אינה כפופה לאוצר
מיקי לוי:
 האוצר כפוף לוועדה
מיקי לוי:
 שלא תהיה כאן אי הבנה
מיקי לוי:
 אם מנכ"ל משרד האוצר או ראש אגף תקציבים יגידו, אני לא יושב איתם בשולחן עגול – אני מציע כאן עבודה משותפת כדי שלא תבואו לכאן בעוד חצי שנה ותגידו, לא הצלחנו להתקדם, כי הוא אומר כך, כי אתם אומרים כך, כי ההם אומרים כך
מיקי לוי:
 בואו ננסה לעבוד לטובת הציבור, כי אנחנו לא עובדים לטובת הציבור
מיקי לוי:
 הינה, אמרתי את זה
גלעד ארדן:
אני גלעד ברנד, מאגף הכלכלן הראשי וספציפית מיחידת המחקר
גלעד ארדן:
 אני רוצה לציין שאנחנו נמצאים בתהליך מתמשך של מעקב אחרי יוקר המחיה
גלעד ארדן:
 הדוחות והפרסומים במחקר מופיעים בהרחבה בדוח מבקר המדינה
גלעד ארדן:
     חשוב לציין וגם דוח מבקר המדינה מציין את זה, שאנחנו רואים ירידה ברווחיות העודפת גם במזון וגם בטואלטיקה
מיקי לוי:
 אני קורא כותרת: יוקר המחיה גדול ב-37% עד 51% מאשר במדינות ה-OECD
מיקי לוי:
 אם אני לוקח בחשבון גם את החשמל, גם את שכר העבודה וכל המרכיבים האלה, אני לא מגיע לסכומים האלה
גלעד ארדן:
את המספר הזה צריך לקחת בעירבון מוגבל
גלעד ארדן:
 הוא רגיש מאוד לשינויים בשער החליפין
גלעד ארדן:
 אם נעשה את החישוב היום או ב-2022 את אותו חישוב עם שער החליפין של 2022, נגלה שיוקר המחיה ירד, ולא בגלל סיבות רלוונטיות אלא פשוט בגלל שהשקל נחלש
גלעד ארדן:
 אז צריך לקחת את הדברים האלה בעירבון מוגבל
גלעד ארדן:
     מה שאנחנו כן רואים, ואת זה אולי שוכחים – בין 2013 ל-2020 הייתה אינפלציה נמוכה מאוד בזמן שהשכר הריאלי, השכר הנומינלי, עלה מאוד
גלעד ארדן:
 חלק מהסיבות לכך שזה קרה באותה תקופה הם אותם צעדים שננקטו אחרי המחאה החברתית של 2011, ועדת לנג וועדת טרכטנברג
גלעד ארדן:
 אותם צעדים שננקטו אז כנראה הובילו לירידת מחירים
גלעד ארדן:
 אומנם הדרך עוד ארוכה, אבל המסקנה היא שזה לא גזירת גורל
גלעד ארדן:
 צעדים שננקטו באותה תקופה הובילו לירידת מחירים, ואפשר להמשיך בתהליך
מיקי לוי:
זה נחמד, אבל מי שנכנס עכשיו לסופר לא קונה את ההסבר
מיקי לוי:
 הוא הולך למדף
יסמין פרידמן:
 אין לו את הזמן הזה
יסמין פרידמן:
 אתם חייבים להבין, אין להם את הזמן הזה
מיקי לוי:
הוא לא יכול לחשב את ערך השקל מול הדולר
מיקי לוי:
 הוא לא יודע לחשב את נושא האינפלציה
מיקי לוי:
 הוא רואה את המדף, והמדף צועק הצילו
מיקי לוי:
 איך נפתור את זה?
גלעד ארדן:
אני חושב שמסקנה שצריך ללמוד מאותן שנים היא שצעדים שננקטו הם כן אפקטיביים
גלעד ארדן:
 לכן זו לא גזירת גורל
גלעד ארדן:
 כדאי להמשיך בתהליך
מיקי לוי:
יוקר המחיה זה לא גזירת גורל
מיקי לוי:
 זו עבודה שלנו
מיקי לוי:
 זה אחד הדיונים הכי חשובים שקיימתי בשנה האחרונה
מיקי לוי:
 קיימתי עוד כמה דיונים חשובים, אבל זה ממש לטובת האזרח ואני לא מתכוון לרדת מהנושא הזה
מיקי לוי:
     משרד החקלאות, בבקשה
מירית עמרני:
אני מירית עמרני מהשירותים להגנת הצומח במשרד החקלאות
מירית עמרני:
 ביקשתם שנעדכן בקשר לתיקון חוק הגנת הצומח
מירית עמרני:
 התיקון הזה נעשה במסגרת חוק ההסדרים האחרון
מירית עמרני:
 אימצנו שיטה חדשה להתרת ייבוא של פירות וירקות
מירית עמרני:
 זה היה בשיתוף פעולה עם אגף תקציבים ובהסכמה איתם
מירית עמרני:
 היום אנחנו פועלים בשיטה של ייזום של פתיחת ייבוא לפירות וירקות, ואני יכולה לעדכן שעד היום פתחנו בסביבות 22 מוצרים מיעדים חדשים לייבוא, מה שלא היה עד היום
מטי צרפתי הרכבי:
וזה טוב לביטחון התזונתי של המדינה?
מירית עמרני:
התפקיד שלנו זה להגן על הצומח, להתיר את הייבוא - - -
יסמין פרידמן:
התפקיד שלכם זה להגן על האזרחים
מירית עמרני:
התכלית שלנו בהגנת הצומח ולפי חוק הגנת הצומח זה לאפשר ייבוא של פירות וירקות תוך כדי הגנה על הצומח בישראל
יסמין פרידמן:
בלי להגן על החקלאים, חס וחלילה
מיקי לוי:
 היא אמרה שזה מאוזן
יסמין פרידמן:
זה לא
מיקי לוי:
היא אמרה
יסמין פרידמן:
מיקי, מה שקורה במדינה לא מאוזן בכלל
יסמין פרידמן:
 את רוצה לומר לי שיש אצלכם איזושהי חשיבה מינימלית? תגידי לי
יסמין פרידמן:
 הלוואי שאני טועה
מירית עמרני:
אני אסביר לך בשמחה
יסמין פרידמן:
מה מדינת ישראל צריכה לשמור על מגוון של מזון בתוכה? כי אי אפשר להסתמך על ייבוא כל הזמן
יסמין פרידמן:
 ראינו מה קרה בקורונה, ראינו מה קרה באוקראינה
מטי צרפתי הרכבי:
אבל היא לא הכתובת
מיקי לוי:
אבל לא היא
יסמין פרידמן:
מה זה, היא לא הכתובת? זה מכלול
יסמין פרידמן:
 תקשיבו, אתם לא יכולים להסיר אחריות ואל תגידו לי שהיא לא הכתובת
יסמין פרידמן:
 צריך לעשות חשיבה מלמעלה
יסמין פרידמן:
 אי אפשר להסתכל בתוך חור של צינור כל הזמן
יסמין פרידמן:
 צריך לעשות חשיבה רחבה שתשמור פה על המגוון, שתשמור על הבריאות, שתשמור על אזרחי מדינת ישראל ושתשמור על הצומח ועל החקלאים במדינה
מירית עמרני:
זה בדיוק מה שאנחנו עושים
מירית עמרני:
 זה להגן על הצומח, אבל גם לאפשר ייבוא ומגוון לצרכן
מיקי לוי:
הם עושים את האיזון
מטי צרפתי הרכבי:
אני רק רוצה לשאול אם בניתם מנגנון לבדיקת ההקלות שביצעתם בהגנת הצומח בחלק מהפירות והירקות לגבי כל מיני פתוגנים ומזיקים, ואם בניתם איזושהי תוכנית לבדיקה שאין חדירה של פתוגנים שאין בישראל לארץ
מטי צרפתי הרכבי:
 אני לא יודעת מה הכנסתם, תפוח או אפרסמון – האם יש לכם תוכנית שבודקת שאין זליגה של פתוגנים לתוך מדינת ישראל?
יסמין פרידמן:
עם הבשר זה לא עבד
מירית עמרני:
אנחנו לא מדברים על פתוגנים, אלא על סכנות פיטוסניטריות ונגעים
מטי צרפתי הרכבי:
אתם לא בודקים? אתם מהשירות להגנת הצומח
מירית עמרני:
פתוגנים זה משרד הבריאות
מטי צרפתי הרכבי:
לא
מטי צרפתי הרכבי:
 אני מדברת על מזיקים בחקלאות
מירית עמרני:
מזיקים בחקלאות – זאת בדיוק העבודה שלנו
מטי צרפתי הרכבי:
אז אתם בודקים, ולא חדר כלום לארץ?
מירית עמרני:
זאת בדיוק העבודה שלנו, לאפשר ייבוא תוך כדי - - -
מטי צרפתי הרכבי:
אתם לא בודקים כל ארגז
מירית עמרני:
אנחנו בודקים כל משלוח שמגיע, תוך ניהול סיכונים שבנינו
מירית עמרני:
 התפקיד שלנו הוא להגן על הצומח, ומצד שני, לאפשר ייבוא
מירית עמרני:
 יש כאן סיפור של שמירה על ביטחון מזון
מטי צרפתי הרכבי:
אולי יש עוד מישהו ממשרד החקלאות, כי הרשות להגנת הצומח זה נחמד, אבל זו נישה קטנה מאוד
מיקי לוי:
נכון, יש את משק החלב, משק הבשר
מיקי לוי:
 המון דברים
מירית עמרני:
יש נציג בזום שאולי יוכל לענות
מיקי לוי:
תיכף ננסה להעלות אותו
שני דור:
הרפורמה שמשרד הבריאות עדיין מקדם מושתתת על מספר נדבכים
שני דור:
 באוגוסט 2021 היה מהלך הסדרים, וכמובן היו שותפים לו משרד הכלכלה ומשרד האוצר, שמדינת ישראל תפסיק להיות מדינה שיש לה רגולציה אקזוטית משל עצמה, והתחלנו לאמץ רגולציה אירופית
שני דור:
 זה בתהליך, וזה על-מנת לצמצם את הסרת החסמים מבחינת ההיבט הרגולטורי, ועדיין לעמוד על כך שאם יש היבטים וניואנסים שמדינת ישראל צריכה לשמור עליהם מאחר שאנחנו עדיין לא אירופה – על זה עמדנו ואותם החרגנו
שני דור:
 זה נדבך אחד של הרפורמה
שני דור:
     אחרי שעשינו את זה, לא שינינו את הסיווג של מזון רגיש כי המזון הזה נשאר מזון רגיש, אבל אמרנו כמו באירופה, נטיל את האחריות על היצרנים ועל היבואנים, הם יישאו באחריות
שני דור:
 דרך אגב, אני לא יודעת איך אתם מדברים על מעט יבואנים
שני דור:
 אולי יש מעט יבואנים גדולים, אבל אנחנו עובדים מול 3,000 יבואנים של מזון שרשומים אצלנו ועובדים מולנו
שני דור:
 אמרנו להם, מי שרוצה להיכנס למסלול ירוק ולייבא מזון רגיש במסלול של הצהרה כאילו זה מזון רגיש, מחויב ליישם מערכת בטיחות מזון, להתחייב שהוא בודק את עצמו, כך שהוא הופך להיות מפקח של שירות המזון
שני דור:
 הוא בודק את עצמו, ואנחנו בודקים אותו בדיעבד או און-ליין ובדרכי השיווק
שני דור:
     בקיצור, מסיטים את הפיקוח מצוואר הבקבוק בנמל שגורם לעיכובים, לפיקוח בדרכי השיווק
שני דור:
 זאת התוכנית
שני דור:
 אנחנו שנה אחרי יישום הרפורמה שהתחילה לעבוד ב-1
שני דור:
1
שני דור:
2023, ונכון להיום 40% מהמזון הרגיש במדינת ישראל משוחרר במסלול הזה
שני דור:
 לנו יש בדיקות שאנחנו עושים
שני דור:
 על יבואנים שמצאנו שהם מפירים ולא עומדים בהוראות הכרזנו 'יבואנים מפירי אמון'
שני דור:
 אבל בסך-הכול, צמצמנו את העומסים בנמל
שני דור:
 היום אין עיכובים בנמל
שני דור:
 מנגד, ב-1
שני דור:
2024 הקמנו מערך של אכיפה מינהלית
שני דור:
 מגבירים את הפיקוח בדרכי השיווק על-מנת להבטיח שהמוצר בטוח, שהיבואן ממלא את ההוראות שהבטיח למלא, וימים יגידו על ההצלחה של המסלול החדש הזה
שני דור:
     אבל בגדול אנחנו לא מאמינים רק בהסרת חסמים במגזר אחד, אלא צריך להסתכל 360 מעלות על-מנת להבטיח את מלוא השרשרת כי זה שינוי שוק
שני דור:
 זה שינוי שהוא גם בהיבט של הצרכן, גם בהיבט של המפקח וגם בהיבט של המפוקח
יסמין פרידמן:
ושל הבריאות, שכחת להגיד
שני דור:
הבריאות זה בראש ובראשונה
שני דור:
 עצם זה שהזכרתי את הצרכן זה הבריאות
יסמין פרידמן:
זה לא נראה ככה
יסמין פרידמן:
 מתי בפעם האחרונה פרסמתם במקום שרואים, בטלוויזיה, בעיתון, מהן המלצות הבריאות של משרד הבריאות? מתי? תגידי לי
שני דור:
הרי גם במשרד הבריאות, כמו שאמרת שהשירותים הווטרינריים או השירותים להגנת הצומח הם יחידה אחת, אנחנו כאן היום עוסקים במסלול של ייבוא
יסמין פרידמן:
בסדר, ומבחינתי, את מייצגת פה את משרד הבריאות
מיקי לוי:
היא לא יודעת לענות
יסמין פרידמן:
היא יודעת לענות
יסמין פרידמן:
 לא – זאת התשובה
שני דור:
אני יודעת לענות
שני דור:
 גברתי חברת הכנסת, אני לא אומרת שמשרד הבריאות או כל משרד אחר צריך לעשות יותר, אבל צריך לקחת בחשבון בהינתן לוחות הזמנים, במצב שבו אנחנו נמצאים, במשאבים שעומדים לרשותנו, ותמיד אפשר לעשות יותר
יסמין פרידמן:
יקירה, אנחנו המדינה מספר 1 מתוך מדינות ה-OECD עם קטיעות גפיים בעקבות סוכרת
יסמין פרידמן:
 לאן אתם רוצים להגיע?
מיקי לוי:
אבל זה לא היא, זה האוצר
יסמין פרידמן:
זה לא האוצר, זה משרד הבריאות
קריאה:
זה קשור, פנינה
שני דור:
לא אמרתי שזה לא קשור